"על רמת גן יכולנו לסמוך, באור יהודה אין עם מי לדבר" - אונו News
דף הבית / "על רמת גן יכולנו לסמוך, באור יהודה אין עם מי לדבר"
כך אומרים במתחם "הכלבים של אורה", בעקבות עוד לילה קשה שבסיומו פונו חלק מהכלבים שנמצאים בסכנת חיים
תומר קרן 20 ינואר 2020 9:37 אור יהודה, מקומי השאר תגובה
הכלבים של אורה
אתמול דיווחנו לכם על הצפה נוספת במתחם הכלבים של אורה. הבוקר אנחנו מתבשרים על החמרה נוספת במצב.
"פינינו אתמול שבעה כלבים והמצב כרגע גרוע מאתמול", אומרת נגה, מתנדבת במתחם. "כנראה נצטרך לפנות עוד שישה כלבים. הבעיה היא שנצטרך חצי הרדמה כי אי אפשר לתפוס אותם".
לדבריה, הפנייה לעיריית אור יהודה לא הוכיחה את עצמה.
אורה וקטיה מהכלבים של אורה
"הגיע סמנכ"ל העירייה למקום, אבל לא עשו דבר מעבר לחפירות שנעשו בבוקר. לא הגיעה אפילו ביובית אחת לשאוב את המים. מהבוקר חיכינו ושום דבר לא זז".
בהצפה הקודמת לפני שבועיים מתחו בעיריית אור יהודה ביקורת על ההחלטה של ראש עיריית רמת גן כרמל שאמה לעזור בעניין. "יש דברים שלא עושים בין שכנים, גם אם כל המטרה שלך היא לצאת גדול בפני העולם כולו ברשתות החברתיות", ציין גורם בעיריית אור יהודה. "מה היה קורה אם היינו מחליטים לשפץ על דעת עצמנו את המזרקה בביאליק כדי לדאוג שם לדגים? איך הוא היה מגיב? ככה לא מתנהלים בין שכנים".
לאור המצב כיום במתחם הכלבים של אורה מתחרטים שרמת גן יצאה מהתמונה. "בשבוע שעבר קיבלנו סיוע מעירית רמת גן שהיה הרבה מעבר למצופה. פשוט בושה מה שקרה עם העירייה. על רמת גן יכולנו לסמוך, על אור יהודה לא", אומרת נגה.
ראש עיריית רמת גן, כרמל שאמה, כתב בתגובה: "בפעם הקודמת עזרנו מייד בהסתמך על פניית המבקשים. לאחר מכן במקום תודה מעיריית אור יהודה שמענו מנגינות אחרות. נשמח לעזור מיידית בהתנדבות ככל שעיריית אור יהודה תבקש זאת רשמית".
הכלבים של אורה 2020-01-20
תגיות הכלבים של אורה
שנתיים למותה של חיילת מג"ב – "הדר, תשמרי עלינו מלמעלה"
13 פברואר 2018 8:53
20 אוגוסט 2017 11:26
המסעדות הכי טובות בבקעת אונו לשנת 2020
1 ינואר 2020 14:05
החניון הציבורי באור יהודה הפך למגרש גרוטאות
גבעת שמואל: הולך רגל נפגע בינוני בתאונה
8 ינואר 2020 21:56